da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da nb da da da da da da da da da da da zh da da ar da da zh da da zh da da en da en da da sv da da fr en da de da da de fr da de nl da da da en da da da da da fr ceb en nl ceb fr de da da
Pynt haven med buksbom | ISABELLAS
af Susie Helsing Nielsen og Anita Banner 20.07.2021
Foto: Anita Lindberg og Frank Kirkegaard.
Buksbom er et flot, grønt indslag i haven hele året rundt. Den kan tåle meget frost og er god at beskære netop nu, hvis du vil have smukke skulpturer i din have.
Som haveejer er det nærmest umuligt at komme uden om buksbom. Den stedsegrønne busk med de små, tykke, blanke blade skaber ro i blomsterbedene om sommeren og giver liv til de brune og grå nuancer om vinteren. Den benyttes ofte som hæk eller stor busk i parker og haver, men kan også bruges i potter på terrassen eller altanen.
Form dine yndlingsfigurer af buksbom
Står buksbom sammen med andre buske i haven, kan den hurtigt ende som en anonym plante. Derfor kan det være en god idé at forme den, så den træder frem i sin fulde pragt og får de andre buske til at træde i baggrunden. Dens langsomme, stive og tætte vækst gør den også velegnet til formålet.
Du kan klippe busken efter fri fantasi eller købe et stativ at klippe efter. Det er lavet af ståltråd og anbringes uden om buksbommen, hvorefter du klipper alle de grene af, som stikker uden for figuren. Klip herefter busken til, når det er nødvendigt. Eller klip grundigt én gang i juli-august. Især de skarpe former kræver flere klipninger hvert år, men efter august må du helst ikke klippe mere. Hvis planterne danner nye skud herefter, kan de ikke nå at afmodne og vil fryse tilbage i løbet af vinteren. Du behøver ikke at tage stativet af − det dækkes, efterhånden som formen bliver færdigudviklet.
Sådan passer du buksbom
Buksbom tåler tør jord i både sol og skygge, for eksempel op ad en mur, under tagudhæng eller under store træer. Planten bliver flottest, hvis den står i læ i en kalkholdig dybmuldet og veldrænet jord. Men trives i enhver god jord, der ikke er for våd.
Den konstante formklipning er hård for planten. Pas derfor ekstra godt på den i tørre perioder, hvor du skal vande godt. Til gengæld må den ikke soppe i vand om vinteren. Giv den heller ikke ekstra gødning, da det vil få den til at gulne og se kedelig ud.
Buksbom er meget hårdfør, og så tåler den udstødningsgasser og er derfor en fortrinlig byplante, du kan have stående på altanen.
Her finder du en artikel om sygdomme i buksbom. Der er gode råd til, hvordan du undgår sygdomme og hvad du stiller op, hvis uheldet er ude. Der findes også et galleri med alternativer til buksbom.
Almindelig tuja, Thuja occidentalis ’Brabrant’, er en utrolig nem plante, der er yderst velegnet som meget tæt og kompakt høj hæk. Som solitær bliver den som et søljeformet træ med en højde på op til 6 m. Planten får små kogler. Den trives i almindelig havejord i sol til halvskygge.
Ligustergedeblad, Lonicera pileata, er bunddækkende og kan bruges som lav hæk eller formbeskæres. Den bliver blot 40-60 cm høj. Den er perfekt i større beplantninger eller fx mellem større træer/buske. Den har mørke blanke blade, der om foråret får massevis af friske lysegrønne skud. I maj måned blomstrer den, men blomsterne er næsten skjult af bladene, ligeså de violette bær, der kommer om efteråret. Trives i både sol og skygge og tåler kraftig beskæring.
Almindelig taks, Taxus baccata ’Brande Select’, er en nem plante, der er velegnet som både lav og høj hækplante og som fritstående formklippet plante. Den har en tæt forgrening fra bunden og bliver meget tæt med en slank opret moderat vækst med mørkegrønne nåle hele året. Den trives i en let veldrænet jord i både sol og skygge. Om efteråret får hunplanterne smukke orangerøde giftige bær. Hvis du vil undgå de giftige bær, kan du i stedet købe hanplanter.
Hækbenved, Euonymus fortunei ’Green Choiz’, er en lille opretvoksende, stedsegrøn plante med grønne blade. Den får tidlig nyvækst om foråret og kan holdes klippet som en lille lav hæk. Hvis den ikke klippes, vil den blive ca. ½-1 m høj og bred.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik